CELEX: 62012CN0370
Language: da
Date: 2012-08-03 00:00:00
Title: Sag C-370/12: Anmodning om præjudiciel afgørelse indgivet af Supreme Court (Irland) den 3. august 2012 — Thomas Pringle mod Den irske regering, Irland og Attorney General

6.10.2012   
            
            
               DA
            
            
               Den Europæiske Unions Tidende
            
            
               C 303/18
            
         Anmodning om præjudiciel afgørelse indgivet af Supreme Court (Irland) den 3. august 2012 — Thomas Pringle mod Den irske regering, Irland og Attorney General
   (Sag C-370/12)
   2012/C 303/31
   Processprog: engelsk
   
      Den forelæggende ret
   
   Supreme Court
   
      Parter i hovedsagen
   
   
      Sagsøger: Thomas Pringle
   
      Sagsøgte: Den irske regering, Irland og Attorney General
   
      Præjudicielle spørgsmål
   
   
               1)
            
            
               Er Det Europæiske Råds afgørelse 2011/199/EU (1) af 25. marts 2011 gyldig:
               
                           —
                        
                        
                           henset til anvendelsen af den forenklede revisionsprocedure i henhold til artikel 48, stk. 6, TEU og navnlig til om den foreslåede ændring af artikel 136 TEUF indebar en udvidelse af de kompetencer, der er tillagt Unionen i traktaterne;
                        
                     
                           —
                        
                        
                           henset til indholdet af den foreslåede ændring, navnlig om den indebærer en tilsidesættelse af traktaterne eller de almindelige EU-retlige principper?
                        
                     
         
               2)
            
            
               Har en EU-medlemsstat, der har euroen som valuta, ret til at indgå og ratificere en international aftale som ESM-traktaten, henset til
               
                           —
                        
                        
                           artikel 2 og 3 TEU og bestemmelserne i TEUF’s afsnit VIII, tredje del, og navnlig artikel 119, 120, 121, 122, 123, 125, 126 og 127 TEUF
                        
                     
                           —
                        
                        
                           Unionens enekompetence i forbindelse med monetær politik som fastsat i artikel 3, stk. 1, litra c), TEUF og i forbindelse med indgåelse af internationale aftaler, som henhører under anvendelsesområdet for artikel 3, stk. 2, TEUF
                        
                     
                           —
                        
                        
                           Unionens kompetence i forbindelse med koordinering af den økonomiske politik i henhold til artikel 2, stk. 3, TEUF og TEUF’s afsnit VIII, tredje del
                        
                     
                           —
                        
                        
                           EU-institutionernes beføjelser og funktioner i henhold til principperne i artikel l3 TEU
                        
                     
                           —
                        
                        
                           princippet om loyalt samarbejde som fastsat i artikel 4, stk. 3, TEU
                        
                     
                           —
                        
                        
                           de almindelige EU-retlige principper, herunder navnlig det almindelige princip om effektiv domstolsbeskyttelse og retten til adgang til effektive retsmidler som sikret i artikel 47 i Den Europæiske Unions charter om grundlæggende rettigheder og det almindelige retssikkerhedsprincip?
                        
                     
         
               3)
            
            
               Hvis Det Europæiske Råds afgørelse fastslås at være gyldig, er en medlemsstats ret til at indgå og ratificere en international aftale som ESM-traktaten da underlagt afgørelsens ikrafttrædelse?
            
         
      (1)  Det Europæiske Råds afgørelse 2011/199/EU af 25.3.2011 om ændring af artikel 136 i traktaten om Den Europæiske Unions funktionsmåde med hensyn til en stabilitetsmekanisme for de medlemsstater, der har euroen som valuta, EUT L 91, s. 1.